Odmar Braga

Odmar Pinheiro Braga, poeta i eskritor, nasido en la sivdad de Recife, Brasil en el anyo 1952, djudio de orijin Sefaradi es un de los pokos poetas de Brasil ke eskriven en djudeo-espanyol,o sea,la Lingua Djudeo-Espanyola el Ladino i ke bushka el arebivimiento de la lingua  i de la literatura djudeo espanyola oy endia en Brasil.

Biografiya

Odmar Braga es lisensiado en Dirito de la Universita Katolika de Pernambuco, ambezo la Maestria en Filosofiya de la Universita Federala de Pernambuco i endemas ambezo  Doktorado en la Eskola de Altos Estudios en Sensias Sosyalas de Paris (EHESS), kon su tesis dainda sin konkluzion. Endemas su despertar de eskrivir poezyias en el djudeo-espanyol yego al su empesijo en el anyo 1987 i le izo publikar el su primer livro de poezyias en 1992 portugez i en el djudeo-espanyol "Lembranças / Rekodros" en el anyo 2001, tambien editado en 2005, "Rekodro de mis rekodros" - 2011 i "Viduy" - 2013, livros de poezyias publikados solamente en djudeo-espanyol.

Ovras 

Eskritos en portugez

 Por debaixo da Alma (Poesia) - 1992
 Fogo de Lua & outros Poemas (Poesia) - 2004
 Poemas de Amor e Liberdade (Teatro)- 1997
 Coletanea Poetas del Mundo (Poesia) - 2009
 Os Abutres também comem caviar (Teatro) - 1999
 Bruria (Teatro) - 2000

Eskritos en djudeo - espanyol i portugez

Rekodros/Lembranças (portugez/ladino) – 2001
Rekodros/Lembranças (portugez/ladino) – 2005

Eskritos en djudeo - espanyol

Rekodro de mis rekodros (ladino) - 2010
Viduy (ladino) - 2013
Diksionario Djudeo Espanyol/Portugez - Portugez/Djudeo Espanyol - 2013

 Poezias 

   Panaderos de el Mal 
                             Kontra todos los panaderos de el Mal.   



¡Ay! Los maldichos panaderos

de el mal.

            Terrivles 

andjelos negros

vistidos de muerte,

Basho de la yelada mirada

de sus ojos

nase el sufrir revijitado

i la destruiksion 

           siempre yorada.

Sus malorozas manos 

de fierro

solamente lavoran el pan

de la mizeria

i konduzen entre solombras

el seko amargor 

de las senizas.

           Azer ke 

si ande pizan 

sus funestos korasones 

eskurren gritos de la sangre

i ambiertos siempre yoran  

los rios 

          de la dolor. 

                      Odmar Braga .·.

 Me rekodro 
A la presioza
Margalit Matitiahu,

kerida poeta ermana de mi Sefarad

In: Livro Rekodro de mis rekodros  

de Odmar Braga .·.  anyo 2010.

א

¡Ah!... Sangre
, Sangre

de mi sangre
de Espanya

ke Sefarad en
mi alma kanta, 

Ke en mis
versos palpitan

i a mi korasón
estremerse.

ב

Me rekodro,

Si mi ermana
me rekodro

de las
konsejas de los avuelos,

Son kinyentos
de los anyos i me rekodro

de los
refranes de las kantikas,

De las
kansiones la más antíka

i de el golor
de los pasteles.

ג

Me rekodro,

Si mi ermana
me rekodro

del karinyo de
muestros padres,

Son kinyentos
de los anyos i me rekodro

de la guadra
de muestra erensia,

De la
tradision de los Hahamim

ke disheron de
la fidelidá de haShem

i del luzero
de la Torah.

ד

Me rekodro,

Si mi ermana
me rekodro

de la notche
de los tiempos,

Son kinyentos
de los anyos i me rekodro

de la lágrima
ke kemó,

De tinieblas
sin la Luz

i de la sangre
ke yoró.

ה

Me rekodro,

Si mi ermana
me rekodro 

del
sufrimiento de los siglos,

Son kinyentos
de los anyos i me rekodro

ke fuímos
dezraygardos de Espanya,

Ke tenemos la
fuerza de muestro espiritu,

Ke djudios
solamente somos

i mos yamamos
de mozotros.

ו

¡Ah!...Sangre, Sangre

de mi sangre
de Espanya

ke Sefarad en
mi alma kanta,

Ke en mis versos palpitan

i a mi korason
estremerse.    

Odmar Braga .·. 

Eksposiziones i Enkontros

 Art Marrane dans le Sertao -  Maison de L’Amerique Latine – Paris/2003
 I Ekspozision Poetika Sefaradi B’nei Anusim – Recife-Brasil / 1997
 I Enkontro de Poetas de el ladino de Brasil ( Poetas Odmar Braga,Ozineide Braga i Carlos Maciel) - Olinda /PE-Brasil /2014

Atamientos eksternos

Odmar Braga en eSefarad
Odmar Braga en layavedeelsekreto
 http://elrekodrodeelsekreto.blogspot.com.br/
 http://esquinapoetica.zip.net/
 http://recife.cervantes.es/FichasCultura/Ficha72081_36_1.htm
 http://www.redescritoresespa.com/P/pinheiro.htm
 http://www.aki-yerushalayim.co.il/ay/084/index.htm
 http://pagina1-josepivin.blogspot.com.br/2013/03/poesia-en-idioma-ladino-o-djudeo.html
 http://www.centrohebraico.com.br/pagina.php?Pagina=15220
 http://www.palabrasdiversas.com/palabras/paz_dentro.asp?nombre=Odmar%20Braga
 http://www.palabrasdiversas.com/palabras/paz_dentro.asp?nombre=Odmar%20Pinheiro%20Braga
 http://sociedadvenezolana.ning.com/profile/OdmarPinheiroBraga
 https://web.archive.org/web/20160305135824/http://unionhispanomundialdeescritores.ning.com/profile/odmarpinheirobraga

Kateggoría:Eskritores djudios
Kateggoría:Lingua djudeo-espanyola
Kateggoría:Brasilianos